钦定古今图书集成/方舆汇编/职方典/第1526卷 > 《新添晚村》刘泌
## 钦定古今图书集成/方舆汇编/职方典/第1526卷 > 《新添晚村》刘泌

“春力通原野，车马恣新绿。归心行失次，日入在荒麓。”
有村流水边，溪花亦多簇。畎浍晚烟蒙，穉子驱归犊。
三五指行车，问君何所逐？感此良叹嗟，款扉止我毂。
昏堂灯延客，居人失幽独。夜深人尽卧，掩卮对残烛。
荣名亦区区，以己听伸缩。如此车马间，何曾语昔夙。
月光明吐阶，渠响越平陆。简较生平心，惆怅鸡声促。